Olav Smidsrød

Olav Åsmund Smidsrød (født 9. november 1936 i Tønsberg, død 29. januar 2017Dødsannonse i Adresseavisen 3. februar 2017 i Trondheim) var en norsk kjemiker utdannet ved NTH (NTNU). Smidsrød var siv. ing fra 1961, dr. techn fra 1971 og professor fra 1977. Han var kjent for sitt arbeid med biopolymerer og alginater og var en av tolv norske forskere som har oppnådd internasjonal anerkjennelse gjennom omfattende sitering i vitenskapelige arbeider .

Smidsrød var mest kjent for sine bidrag til forståelsen av biopolymerene alginat og kitosan. Hen var dessuten en av få forskere som har klart å bringe resultater fra grunnforskning videre til vellykket anvendt forskning og industriell virksomhet.

I 1992 mottok han NAVFs pris for fremragende forskning. Han fikk Norsk Kjemisk Selskaps Guldberg og Waage-medalje og ble tildelt Fridtjof Nansens belønning for fremragende forskning i 2000. Han mottok Norske sivilingeniørers forenings forskningspris i 2003. Samme år ble han utnevnt til Ridder av 1. klasse i Den Kongelige Norske St. Olavs Orden for sin forskning innen biopolymerer. I 2008 ble han tildelt Gunnerusmedaljen.

 Referanser 

 Eksterne lenker 


 Smidsrød i databasen isiknowledge.com
 Olav Smidsrøds privatarkiv finnes ved NTNU Universitetsbiblioteket 

Kategori:Norske forskere
Kategori:Norske kjemiprofessorer
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Gunnerusmedaljen
Kategori:Guldberg og Waage-medaljen
Kategori:Personer fra Tønsberg kommune
Kategori:Medlemmer av Norges Tekniske Vitenskapsakademi